
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 381 (1) 


Τροποποίηση διατάξεων του Π.Δ. 101/1995 «Κανονισμός 
ενδιαιτήσεως και καθορισμού αριθμού επιβατών των 
επιβατηγών πλοίων» (ΦΕΚ 61 /Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2 παρ. 1,36 παρ. 1, εδάφ. 
β' και γ' και 2 του Ν.Δ. 187/1973 «περί Κώδικος Δημοσίου 
Ναυτικού Δικαίου» (ΦΕΚ 261/Α'). 

2. Τις διατάξεις των άρθρων 7 και 36 του Π.Δ. 259/1988 
«Οργανισμός του Υπουργείου Εμπορικής Ναυτιλίας» 
(ΦΕΚ 117/Α). 

3. Τις διατάξεις του άρθρου 29Α του Ν. 1558/1985 
«Κυβέρνηση και κυβερνητικά όργανα» (ΦΕΚ 137/Α - ), 


όπως προστέθηκε με το άρθρο 27 του Ν. 2081/1992 
(ΦΕΚ 154/Α). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

5. Τηναριθ. 324/21.3.1996 γνωμοδότηση του Συμβου¬ 
λίου Εμπορικού Ναυτικού. 

6. Την 529/1996 γνωμοδότηση του Συμβουλίου της 
Επικράτειας, μετά από πρόταση του Υπουργού Εμπορικής 
Ναυτιλίας, αποφασίζουμε: 

Άρθρο 1 

Η παράγραφος (ε) του άρθρου 2 του Π.Δ. 101/1995 
αντικαθίσταται ως εξής: 

«(ε) επιβατηγό σκάφη στα οποία εφαρμόζεται το νέο 
Κεφάλαιο X της Διεθνούς Συμβάσεως «Περί ασφαλείας 
της ανθρώπινης ζωής εν θαλάσση», 74 (ΠΑΑΖΕΘ 74), το 
οποίο κυρώθηκε με το Π.Δ. 74/1996 (ΦΕΚ 58/Α') και ο 
Διεθνής Κώδικας «περί ασφαλείας ταχυπλόων σκαφών», 
που υιοθετήθηκε από την Επιτροπή Ναυτικής Ασφάλειας 
(Μ30) του Διεθνούς Ναυτιλιακού Οργανισμού, με την 
απόφαση Μ50 36(63)/20.5.94». 

Άρθρο 2 

Η παράγραφος 1 του άρθρου 4 του Π.Δ. 101 /1995 αντι¬ 
καθίσταται ως εξής: 

«1. Τα επιβατηγό πλοία κατά την εκτέλεση δρομολογια- 
κών πλόων, πρέπει να διαθέτουν μέχρι δύο θέσεις επιβα¬ 
τών. Οι θέσεις αυτών διακρίνονται σε διακεκριμένη και οι¬ 
κονομική. Για το χαρακτηρισμό των θέσεων πρέπει να ικα¬ 
νοποιούνται οι αντίστοιχες κατά θέση απαιτήσεις του πα¬ 
ρόντος Κανονισμού. Ειδικά και μόνο για θέματα καθορι¬ 
σμού ναύλου, οι θαλαμίσκοι διακεκριμένης θέσης, διακρί- 
νονται στις εξής κατηγορίες ανάλογα με τη θέση και τον 
εξοπλισμό των θαλαμίσκων: 

α) Κατηγορία Α': Στην κατηγορία αυτή υπάγονται οι ευ¬ 
ρισκόμενοι πάνω από το κύριο κατάστρωμα εξωτερικοί 
θαλαμίσκοι που διαθέτουν μέχρι τέσσερις (4) κλίνες με 
ιδιαίτερο και συνεχόμενο χώρο υγιεινής, καθώς και οι ευ¬ 
ρισκόμενοι πάνω από το κύριο κατάστρωμα εσωτερικοί 
θαλαμίσκοι που διαθέτουν μέχρι τρεις (3) κλίνες με ιδιαί¬ 
τερο και συνεχόμενο χώρο υγιεινής. 

β) Κατηγορία ΑΒ: Στην κατηγορία αυτή υπάγονται: 

(ί) οι ευρισκόμενοι πάνω από το κύριο κατάστρωμα εσω¬ 
τερικοί θαλαμίσκοι που διαθέτουν τέσσερις (4) κλίνες με 
ιδιαίτερο και συνεχόμενο χώρο υγιεινής. 

(ϋ) οι ευρισκόμενοι κάτω από το κύριο κατάστρωμα θα¬ 
λαμίσκοι που διαθέτουν μέχρι τέσσερις (4) κλίνες με ιδιαί¬ 
τερο και συνεχόμενο χώρο υγιεινής, και 
(ίϋ) οι ευρισκόμενοι πάνω από το κύριο κατάστρωμα 
εξωτερικοί θαλαμίσκοι που διαθέτουν μέχρι δύο (2) κλίνες 
με νιπτήρα με ζεστό και κρύο νερό. 

γ) Κατηγορία Β: Στην κατηγορία αυτή υπάγονται οι υπό¬ 
λοιποι θαλαμίσκοι που διαθέτουν μέχρι τέσσερις (4) κλί¬ 
νες, με ή χωρίς νιπτήρα με ζεστό και κρύο νερό. 

Τα επιβατηγό πλοία υποχρεούνται να διαθέτουν θαλαμί¬ 
σκους κατηγορίας ΑΒ σε ποσοστό τουλάχιστον 10% του 
συνολικού αριθμού των θαλαμίσκων και θαλαμίσκους κα¬ 
τηγορίας Β σε ποσοστό τουλάχιστον 10% του συνολικού 
αριθμού των θαλαμίσκων. 

Σε περίπτωση που δεν υπάρχει στο πλοίο το πιο πάνω 
ποσοστό θαλαμίσκων κατηγορίας ΑΒ, το πλοίο υποχρεού- 
ται να χαρακτηρίσει ως θαλαμίσκους κατηγορίας ΑΒ, θα¬ 
λαμίσκους κατηγορίας Α, μέχρι συμπλήρωσης του παρα¬ 
πάνω απαιτούμενου ελάχιστου ποσοστού 10%. 

Σε περίπτωση που δεν υπάρχει στο πλοίο το πιο πάνω 
ποσοστό θαλαμίσκων κατηγορίας Β, το πλοίο υποχρεού- 
ται να χαρακτηρίσει ως θαλαμίσκους κατηγορίας Β, θαλα¬ 
μίσκους κατηγοριών ΑΒ ή Α, μέχρι συμπλήρωσης του 
απαιτούμενου ελάχιστου ποσοστού 10%. 

Αρθρο 3 

Οι παράγραφοι (β) και (γ) του άρθρου 10 του Π.Δ. 101/ 
1995 αντικαθίστανται αντίστοιχα ως εξής: 

«(β) Οι θύρες των θαλαμίσκων να φέρουν χειρολαβές 
και από τις δύο όψεις τους χωρίς κλείθρο και να ανοίγουν 
προς το εσωτερικό του θαλαμίσκου. Σε περίπτωση διάθε¬ 
σης των θαλαμίσκων οικονομικής θέσης με τιμή μεγαλύ¬ 
τερη εκείνης του απλού εισιτηρίου οικονομικής θέσης, οι 
θύρες των θαλαμίσκων θα φέρουν κλείθρα με κλειδιά ευ¬ 
χερούς χρήσης και από τις δύο όψεις και ενδεικτικές πινα¬ 
κίδες χαρακτηρισμού και αρίθμησης των θαλαμίσκων.» 
«(γ) Ο αριθμός κλινών σε κάθε θάλαμο θα πρέπει: 

(ί) Να υπερβαίνει τις δύο (2) καθ’ ύψος. 

(ϋ) Να υπερβαίνει τις εβδομήντα πέντε (75) με την 
προϋπόθεση ότι οι άνδρες ενδιαιτώνται οε διαφορετικούς 
θαλάμους από εκείνους των γυναικών, με ελάχιστη από¬ 
σταση μεταξύ παραλλήλων κλινών, ογδόντα (80) εκατοστά 
του μέτρου. 

(ίϋ) Να είναι μικρότερος από οκτώ (8) στους θαλάμους 
που βρίσκονται πάνω από το κύριο κατάστρωμα του 
πλοίου. 

Άρθρο 4 

Το άρθρο 11 του Π.Δ. 101/1995 αντικαθίσταται ως 
εξής: 

1. Σε Ε/Γ πλοία των οποίων η τρόπιδα τίθεται ή αναγνω¬ 
ρίζονται ως Ελληνικά Ε/Γ μετά τη θέση σε ισχύ του παρό¬ 
ντος κανονισμού και που πρόκειται να εκτελούν πλόες κα¬ 
τηγοριών Α έως και Δ πρέπει να προβλέπονται για επιβά¬ 
τες με ειδικές ανάγκες (Α.Μ.Ε.Α.) τα εξής: 

α) Ένας τουλάχιστον δίκλινος θαλαμίσκος με ιδιαίτερο 
χώρο υγιεινής, εφόσον διαθέτουν από 50 μέχρι 200 κλίνες 
επιβατών. 

β) Δύο τουλάχιστον δίκλινοι θαλαμίσκοι με ιδιαίτερο 
χώρο υγιεινής, εφόσον διαθέτουν πάνω από 200 κλίνες 
επιβατών. 

γ) Ένας τουλάχιστον κοινόχρηστος χώρος υγιεινής, 


εφόσον το ολικό μήκος των πλοίων είναι πάνω από 50 μέ¬ 
τρα. 

δ) Δύο τουλάχιστον κοινόχρηστοι χώροι υγιεινής σε αντί¬ 
στοιχα καταστρώματα, εφόσον οι κοινόχρηστοι χώροι 
στους οποίους εξυπηρετούνται και Α.Μ.Ε.Α. εκτείνονται 
σε περισσότερα του ενός καταστρώματα και το ολικό μή¬ 
κος των πλοίων είναι πάνω από 100 μέτρα. 

ε) Κατάλληλος ανελκυστήρας ή ειδικό αναβατόριο ή κυ¬ 
λιόμενη κλίμακα ελεγχόμενης κίνησης από το πλήρωμα, 
από το κατάστρωμα οχημάτων μέχρι τα καταστρώματα 
που διαθέτουν τους κατάλληλους για Α.Μ.Ε.Α. κοινόχρη¬ 
στους χώρους παραμονής, εστίασης, υγιεινής και θαλαμί¬ 
σκους, εφόσον το ολικό μήκος των πλοίων είναι πάνω από 
100 μέτρα. 

στ) Μία θέση για αμαξίδιο Α.Μ.Ε.Α., με κατάλληλα μέσα 
ασφάλισης, ανά 300 επιβάτες και τουλάχιστον δύο (2), σε 
αίθουσες παραμονής επιβατών. 

ζ) Δύο (2) θέσεις κατάλληλες για χρήστες αμαξιδίων σε 
κάθε εστιατόριο. 

η) Το ύψος του τμήματος του γραφείου (γκισέ) του χώ¬ 
ρου υποδοχής που προορίζεται για τα Α.Μ.Ε.Α. δεν θα 
υπερβαίνει τα 90 εκατοστά του μέτρου. 

2. Σε πλοία ήδη αναγνωρισμένα ως Ελληνικά επιβατηγό 
που εκτελούν πλόες κατηγοριών Α έως και Δ, πρέπει να 
προβλέπονται για επιβάτες με ειδικές ανάγκες τα εξής: 

α) Ένας τουλάχιστον δίκλινος θαλαμίσκος, με ιδιαίτερο 
χώρο υγιεινής, εφόσον διαθέτουν από 50 και μέχρι 200 
κλίνες επιβατών. 

β) Δύο τουλάχιστον δίκλινοι θαλαμίσκοι, με ιδιαίτερο 
χώρο υγιεινής, εφόσον διαθέτουν πάνω από 200 κλίνες 
επιβατών. 

γ) Ένας τουλάχιστον κοινόχρηστος χώρος υγιεινής, 
εφόσον το ολικό μήκος των πλοίων είναι πάνω από 50 μέ¬ 
τρα. 

δ) Στα πλοία ολικού μήκους πάνω από 100 μέτρα που 
δεν διαθέτουν ανελκυστήρα πρέπει να υπάρχουν μέσα 
ασφαλούς αποεπιβίβασης με αυτοδύναμο τρόπο, εφόσον 
η τοποθέτηση τέτοιων μέσων είναι τεχνικά και πρακτικά 
δυνατή. 

3. Τα ήδη αναγνωρισμένα επιβατηγό πλοία που εκτε¬ 
λούν πλόες κατηγοριών Α έως Δ, σε περίπτωση μετα- 
σκευής τους (αύξηση ολικού μήκους ή αριθμού κλινών), θα 
συμμορφώνονται με τις αντίστοιχες απαιτήσεις για τα 
Α.Μ.Ε.Α., που αναφέρονται στα εδάφια 1 (α) έως και 1 (ε) 
του παρόντος άρθρου. Επίσης θα συμμορφώνονται με τις 
απαιτήσεις για Α.Μ.Ε.Α. που αναφέρονται στα εδάφια 
1(στ) έως και 1(η) αυτού του άρθρου. Εφόσον εκτελούν 
μετασκευές σε κοινόχρηστους χώρους επιβατών (αίθου¬ 
σες παραμονής ή εστιατόρια). 

4. Η κατασκευή των θαλαμίσκων, των ιδιαίτερων χώρων 
υγιεινής και των μέσων αποεπιβίβασης-πρόσβασης στους 
χώρους ενδιαίτησης, για άτομα με ειδικές ανάγκες, πρέ¬ 
πει να είναι ανάλογη του σκοπού που προορίζονται και να 
σχεδιάζονται σύμφωνα με τις οδηγίες της ΔΕΕΠ. 

Άρθρο 5 

Στο άρθρο 22 του Π.Δ. 101/1995 προστίθεται παρά¬ 
γραφος 8, που έχει ως εξής: 

«8. Για την αρίθμηση των θέσεων των επιβατών, τα κα¬ 
θίσματα αεροπορικού τύπου πρέπει να φέρουν κατάλληλη 
μόνιμη ευδιάκριτη και καλαίσθητη σήμανση. Η αρίθμηση 
των καθισμάτων δύναται να επεκταθεί και σε άλλες κατη¬ 
γορίες θέσεων, εφόσον κρίνεται ότι αυτό προάγει την ευ¬ 
ταξία στη διακίνηση των επιβατών.» 

Άρθρο 6 

Η παράγραφος 1 του άρθρου 26 του Π.Δ. 101/1995 
αντικαθίσταται ως εξής: 

«1. Τα ήδη αναγνωρισμένα με την ισχύ του παρόντος 
Κανονισμού ως Ελληνικά επιβατηγό πλοία υποχρεούνται 
να συμμορφωθούν με τις διατάξεις που αφορούν κατα¬ 
σκευαστικά θέματα του παρόντος Κανονισμού, το αργό¬ 
τερο μέχρι ένα χρόνο από της θέσεως σε ισχύ του παρό¬ 
ντος διατάγματος ή μέχρι της ημερομηνίας της επομένης 
εν ξηρά επιθεώρησης του πλοίου, όποια ημερομηνία ε'ιναι 
μεταγενέστερη. Ειδικά, για τη συμμόρφωση των παρα¬ 
πάνω πλοίων με τις απαιτήσεις του άρθρου 11 του παρό¬ 
ντος Κανονισμού, παρέχεται προθεσμία μέχρι την πρώτη 
ετήσια επιθεώρηση που θα πραγματοποιηθεί μετά την 
30ή Ιουνίου 1996.» 

Άρθρο 7 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 25 Οκτωβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 

-4- 

ΑΠΟΦΑΣΕΙΣ 

Αριθ. 5842 (2) 

Περί δημοσιεύσεως στην Εφημερίδα της Κυβερνήσεως 
αποφάσεως της Ολομέλειας της Βουλής «Συνδρομή 
της Βουλής στην οικογένεια του δολοφονηθέντος Ελ¬ 
ληνοκυπρίου Πέτρου Κακουλή». 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 του Συντάγματος. 

2. Την κατά την ΙΈ συνεδρίαση της 1ης Νοεμβρίου 
1996 ομόφωνη απόφαση της Ολομέλειας της Βουλής των 
Ελλήνων. 

3. Το άρθρο 150 του Κανονισμού της Βουλής (Μέρος Β’ 
- Προσωπικό), παραγγέλουμε: 

Τη δημοοί' υση στην Εφημερίδα της Κυβερνήσεως της 
αποφάσεως τυτής, που έχει ως εξής: 

ΑΠΟΦΑΣΗ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 
«Συνδρομή της Βουλής στην οικογένεια του δολοφονηθέ¬ 
ντος Ελληνοκυπρίου Πέτρου Κακουλή». 

Η ΒΟΥΛΗ ΤΩΝ ΕΛΛΗΝΩΝ 
Έχοντας υπόψη: 

α. τα άρθρα 65 και 72 παρ. 1 του Συντάγματος, 
β. τα άρθρα 11 παρ. 4 και 120 παρ. 7 του Κανονισμού 
της Βουλής (Μέρος Α' Κοινοβουλευτικό) σε συνδυασμό 
προς τα άρθρα 96 παρ. 2 εδαφ. ε' και ιδ’ και 102 παρ. 1 και 
2 του Κανονισμού της Βουλής (Μέρος Β' - Προσω¬ 
πικό). 


γ. την ομόφωνη απόφαση της Διάσκεψης των Προέ¬ 
δρων (συνεδρίαση της 31.10.1996) και 
δ. τις γραμμένες στον Προϋπολογισμό της Βουλής πι¬ 
στώσεις οικονομικού έτους 1996, αποφασίζει ομό¬ 
φωνα: 

Η Βουλή διαδηλοί την ηθική της συμπαράσταση προς 
την οικογένεια του πρόσφατα δολοφονηθέντος από τους 
Τουρκοκυπρίους Ελληνοκυπρίου Πέτρου Κακουλή και ως 
συνδρομή στην ανακούφιση της οδύνης της οικογένειάς 
του χορηγεί εκ του προϋπολογισμού της Βουλής χρημα¬ 
τικό βοήθημα μέχρι του ποσού των πενήντα εκατομμυρίων 
(50.000.000) δρχ. για απόκτηση εκ μέρους της οικογε- 
νέιας του κατοικίας (είτε διαμερίσματος είτε μονοκατοι¬ 
κίας). Προς το σκοπό αυτό εξουσιοδοτεί τον Πρόεδρο της 
Βουλής για τη διάθεση του παραπάνω ποσού και να ρυθμί¬ 
σει με απόφασή του κατά τον προσφορότερο τρόπο τον 
χρόνο και τρόπο καταβολής, καθώς και το ύψος του πο¬ 
σού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 1996 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΑΑ ΜΑΝΗΣ 

-♦- 

Αριθ. 5843 (3) 

Περί δημοσιεύσεως στην Εφημερίδα της Κυβερνήσεως 
αποφάσεως της Ολομέλειας της Βουλής «για την τμη¬ 
ματική αποπληρωμή καθυστερουμένων οφειλών εκ τη¬ 
λεφωνικών τελών». 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 του Συντάγματος. 

2. Την κατά την ΙΕ' συνεδρίαση της 1ης Νοεμβρίου 
1996 ομόφωνη απόφαση της Ολομέλειας της Βουλής των 
Ελλήνων. 

3. Το άρθρο 150 του Κανονισμού της Βουλής (Μέρος Β’ 
- Προσωπικό), παραγγέλουμε: 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 
«Για την τμηματική αποπληρωμή καθυστερουμένων οφει¬ 
λών εκ τηλεφωνικών τελών». 

Η ΒΟΥΛΗ ΤΩΝ ΕΛΛΗΝΩΝ 
Έχοντας υπόψη: 

α. το άρθρο 63 παρ. 1 και 2, σε συνδυασμό προς το άρ¬ 
θρο 65 του Συντάγματος, 

β. το Ζ' ψήφισμα της Β' Αναθεωρητικής Βουλής των Ελ¬ 
λήνων, 

γ. την ομόφωνη απόφαση της Διάσκεψης των Προέ¬ 
δρων (συνεδρίαση της 31.10.1996), αποφασίζει ομό¬ 
φωνα: 

Η Βουλή εξουσιοδοτεί τον Πρόεδρο του Σώματος να 
υπογράψει σύμβαση μετά του Οργανισμού Τηλεπικοινω¬ 
νιών Ελλάδος (Ο.Τ.Ε.) για τη ρύθμιση, διακανονισμό και 
τμηματική εξόφληση σε δόσεις των εκκρεμών χρεών εκ 
τηλεφωνικών τελών που οφείλονται στον Ο.Τ.Ε. από 

όσους διετέλεσαν βουλευτές από 10.10.1993 και μέχρι 
αναδείξεως της νέας Βουλής (22.9.1996). Η δαπάνη για 
κάθε δόση θα βαρύνει κάθε φορά τον προϋπολογισμό της 
Βουλής (Κωδ. Αριθ. ΑΚ 0824). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 1996 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 
-♦- 

(4) 

Αποκατάσταση υποχρεωτικών καταθέσεων των τραπεζών 
στην Τράπεζα της Ελάδος λόγω υποβολής λανθασμέ¬ 
νων στοιχείων. 

(Συνεδρίαση 581/24.9.96, θέμα 2) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α. την ΠΔ/ΤΕ 1959/25.7.91, όπως ισχύει, (τελευτ. 
ΠΔ/ΤΕ 2385/28.3.96) σχετικά με τις υποχρεωτικές τοπο¬ 
θετήσεις επί των καταθέσεων στις τράπεζες, 

β) τηναποφ. ΕΝΠΘ 522/5/19.3.93, «περίαποκατάστα¬ 
σης των υποχρεωτικών τοποθετήσεων των τραπεζών 
λόγω υποβολής εσφαλμένων στοιχείων», 
γ) την ανάγκη προσαρμογής των εγγραφών αποκατά¬ 
στασης του ύψους των δεσμεύσεων στο νέο καθεστώς 
τήρησης των υποχρεωτικών καταθέσεων των τραπεζών 
στην Τράπεζα της Ελλάδος, αποφάσισε: 

να τροποποιήσει την απόφ. ΕΝΠΘ 522/5/19.3.93 και 
να καθορίσει τα ακόλουθα: 

Τα ποσά των πρόσθετων δεσμεύσεων ή αποδεσμεύ¬ 


σεων που προκύπτουν από τον επαναπροσδιορισμό του 
ύψους των υποχρεωτικών καταθέσεων των πιστωτικών 
ιδρυμάτων στην Τράπεζα της Ελλάδος, κατόπιν υποβολής 
διορθωτικών στοιχείων, συνυπολογίζονται εφεξής στις 
υποχρεωτικές καταθέσεις της περιόδου τήρησης που 
ακολουθεί την ημερομηνία υποβολής των στοιχείων. Σε 
περίπτωση δέσμευσης με το συνολικό ποσό αυτής προ¬ 
σαυξάνεται μόνο το άτοκο τμήμα της υποχρεωτικής κατά¬ 
θεσης, ενώ προκειμένου περί αποδέσμευσης τα αναλο- 
γούντα ποσά αποδίδονται από τους οικείους λογαρια¬ 
σμούς. Η διενέργεια των ως άνω εγγραφών πραγματο¬ 
ποιείται σύμφωνα με τις διατάξεις της ΠΔ/ΤΕ 2385/ 
28.3.96. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Η Γραμματέας 

Ακριβές αντίγραφο 
Αθήνα, 29 Οκτωβρίου 1996 

Η Γραμματέας 
Μ.ΚΑΡΑΜΠΕΛΑ 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΠΔ 252/96 που δημοσιεύθηκε στο ΦΕΚ 186/ 
19.8.96 (τ. Α’) στην σελίδα 3174 και στο στίχο 20 τίθεται 
το σωστό 1/12 αντί του λανθασμένου 1/2. 

(Από το Υπουργείο Ανάπτυξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


